NaiveNeuron/SloPal huggingface dataset:
Medvecký, Andrej, poslanec NR SR (2022-05-06):
Tak ďakujem kolegom za podporné faktické poznámky, ja len chcem zdôrazniť, že týmto, alebo touto zmenou zákona my chceme vylúčiť ten § 7 ods. 13, aby určití ľudia nezneužívali tento paragraf na to, aby sa mohli vyhnúť prípadnej brannej povinnosti, pretože je to len taká, dá sa povedať, že len technická vec a veľmi veľa ľudí by tento paragraf vlastne mohlo zneužiť na to, aby sa vyhli tejto brannej povinnosti. Ďakujem.
J. Rusnák, poslanec: (2006-01-24):
Čiže návrh znie tak, že na doplnenie uznesenia Národnej rady Slovenskej republiky k tlači 1454 navrhujem doplniť návrh uznesenia o bod C s týmto textom: „Bod C. Aby predložila Národná rada Slovenskej republiky stanovisko Bezpečnostnej rady Slovenskej republiky k privatizácii letiskových spoločností Letisko Milana Rastislava Štefánika – Airport Bratislava , a. s., a Letiska Košice – Airport Košice, a. s. Podpísaný poslanec Maxon. Tak ja zatiaľ, pán poslanec, nedávam hlasovať, ja len hovorím, čo odznelo v rozprave. V rozprave odznel (smiech v sále) návrh pána poslanca Maxona, čiže ja tiež patrím k poslancom, ktorí sú tu dlhšie, takže som si vedomý toho postupu.
Paška, Pavol, predseda NR SR (2012-11-30):
Pán poslanec Kamenický.
Paška, Pavol, predseda NR SR (2013-06-25):
Ďakujem pekne. Otváram rozpravu. Nemám prihlášku do rozpravy. Vyhlasujem rozpravu za skončenú. A záverečné hlasovanie.
Bublavý, Dušan, poslanec NR SR (2013-10-24):
Pani poslankyňa, v zdravotníctve je veľa problémov, a to je už dlhodobý proces, ktorý trvá vyše dvadsať rokov. Mňa určite trápi, keď sa predlžujú verejné obstarávania, ale toto určite nezavinila, že sa predlžovalo, pani ministerka. Ak ste dobre počúvala rozpravu, tak pán poslanec Sulík spomínal a hovoril s priamymi účastníkmi autonehody. Prosím vás, hodinu táto pani Žaneta ležala v skalickej nemocnici, kde nevedeli lekári určiť diagnózu alebo postup liečenia. Prečo ste, prosím vás, s odvolávaním nepočkali, že príde vyjadrenie Úradu pre dohľad nad zdravotnou starostlivosťou? Prečo zneužívate smrť občianky k politickému boju? Viete, ak môžem, ja určite chcem v tejto chvíli vyjadriť rodine pani Žanety úprimnú sústrasť. Ale, prosím vás, nepoužívajte k politickému boju tragédiu niektorej rodiny. Ďakujem za pozornosť.
Kalist, Peter, poslanec NR SR (2011-12-21):
Ďakujem pekne. Vážený pán predseda, žiadam, aby sme rozhodli o tom, o doplnení bodu programu, žiadam, aby sme doplnili do programu tejto schôdze bod, ktorý prerokovávame pod tlačou 347. Jedná sa o novelu poľovníckeho zákona, aby nebolo možné ďalej strieľať psov. Pretože opakovane sa z médií dozvedáme, že dochádza k takýmto nežiaducim veciam, a bol by som rád, keby sme to prerokovali čo najskôr. Ďakujem.
I. Andruskó, poslanec: (2008-02-07):
Vážený pán minister, vo veci zmeny systému maturitných skúšok sa na vás obraciam nasledovnými otázkami: 1. Na základe akej odbornej analýzy bol pripravený návrh na vašom ministerstve o zmene systému maturitných skúšok, konkrétne o zrušení ich rôznych úrovní? 2. V akej forme bola realizovaná odborná diskusia s predstaviteľmi pedagogickej obce a zrušenie rôznych úrovní maturitných skúšok? 3. Aký bol názor pedagogickej obce v rámci odbornej diskusie na váš návrh? 4. Aký je postoj Štátneho pedagogického ústavu k vášmu návrhu? Druhá interpelácia je adresovaná ministrovi zdravotníctva Slovenskej republiky. Vážený pán minister, vo veci zmien v systéme zdravotnej starostlivosti sa na vás obraciam s nasledovnými otázkami: 1. Prečo bolo potrebné zaviesť pri návšteve odborného lekára povinné odporúčanie od obvodného lekára? 2. Prečo si myslíte, že zbytočná strata času na strane pacientov, ako aj navýšenie byrokratických povinností lekárov je v súlade s požiadavkami spoločnosti o modernizácii a zjednodušení systému zdravotnej starostlivosti? Posledná, čiže tretia interpelácia je adresovaná ministrovi vnútra Slovenskej republiky. Vážený pán podpredseda vlády, vážený pán minister, váš rezort pripravuje návrh novely zákona o občianskych združeniach, ktorý bude obsahovať prísnejšie kritériá fungovania týchto organizácií. Nakoľko konkrétne prvky sú zamerané jednoznačne proti týmto organizáciám, obraciam sa na vás s nasledovnými otázkami: 1. Koľko neziskových organizácií v roku 2007 zneužilo súčasnú legislatívu preukázateľným spôsobom? 2. Aká škoda pre rozpočet Slovenskej republiky v roku 2007 je spôsobená neziskovými organizáciami zneužívajúcimi súčasnú legislatívu? 3. Považujete neziskové organizácie, civilnú sféru, tretí sektor za nebezpečnejšie prvky pre našu spoločnosť ako napríklad prvky organizovaného zločinu? 4. Plánujete v blízkej budúcnosti pripraviť prísnejšiu legislatívu aj pre podporu boja proti organizovanému zločinu alebo napríklad proti násiliu v domácnosti? Ďakujem pekne.
Duchoň, Daniel, poslanec NR SR (2012-05-09):
Ja by som zareagoval na poznámku, ktorú ste povedali k transformácii Nemocnice svätého Michala na akciovú spoločnosť. Áno, toto sa udialo, to je pravda, ale nepovedali ste, z akého dôvodu. Je to bývalá nemocnica ministerstva vnútra. Transformovala sa preto na akciovú spoločnosť, pretože sa zlučovala s Nemocnicou ministerstva obrany, ktorá už v tom čase bola akciovou spoločnosťou a ktorej som bol aj ja osobne riaditeľom dva roky. A možno jedna poznámka k tej transformácii na akciové spoločnosti. Výsledkom toho, že sa Nemocnica ministerstva obrany, bývalá Vojenská nemocnica, stala akciovou spoločnosťou, bolo napríklad to, že sa päť lukratívnych oddelení prenajalo súkromnej zdravotníckej organizácii, čím vlastne vznikol stav, kedy vo Vojenskej nemocnici pôsobili naraz dve zdravotnícke zariadenia. Nebudem už hovoriť o takých detailoch, ako bola vôbec, ako bol koncipovaný celý tento prenájom. Môžem konštatovať, že určite nevýhodne pre Vojenskú nemocnicu, pretože napríklad sa prenajali röntgenologické oddelenia s tým, že servis a tieto röntgenologické oddelenia znášala samotná Vojenská nemocnica. Stal sa tam prípad, kedy vyhorela lampa v tomto röntgenologickom zariadení, ktorej cena bola vtedy ešte 2 mil. korún. A, samozrejme, tieto 2 mil. korún musela znášať Vojenská nemocnica. Takže aj takto sa dá dokladovať, ako nevýhodne a k čomu vlastne viedla transformácia nemocnice na akciovú spoločnosť. Ďalej by som chcel iba poznamenať, že je veľmi demagogické si myslieť, že transformáciou na akciovú spoločnosť sa vyrieši problém zadlžovania nemocníc, určite nie. Zase dôkazom toho je aj moje pôsobenie vo Vojenskej nemocnici, kedy opakovane táto nemocnica skončila v strate a určite nepomohla transformácia na akciovú spoločnosť. (Prerušenie vystúpenia časomerom.)
Hrušovský, Pavol, podpredseda NR SR (2011-06-01):
Pani poslankyňa Vitteková.
Žiak, Miroslav, poslanec NR SR (2021-11-11):
Pani poslankyňa Vaľová, predvčerom ste za mnou prišli, aby som vám vysvetlil, ako funguje očkovanie a prečo my zavádzame takéto opatrenia, a ja v dobrej viere vám pol hodinu tu vysvetľujem o protilátkach, imunoglobulínoch, od... po G, o bunkovej imunite, o tom, ako funguje v podstate celý, celý ten proces, a bavili sme sa. V dobrej viere som mal snahu pol hodinu vám to vysvetliť. Vy ste aj kývali tou vašou hlavičkou, ale potom ste si teraz tu vypustili zase tie vaše bullshity, hoaxy, klamstvá a pošérili ste kadečo. Hovoríte o tom, že východ je chudobný. Ja sa nečudujem, že východ je chudobný, keď ľudia ako vy 12 rokov vládli tejto krajine. Tak sa vôbec nečudujem, že východ je chudobný.
Simon, Zsolt, poslanec NR SR (2012-12-14):
Ďakujem. Kolega Chren, vyzýval si poslancov SMER-u, aby za tento návrh nezahlasovali. Kolegyne, kolegovia, pozrime sa na lavice SMER-u. Koľkíže tam sedia? Takáto je pracovná morálka SMER-u? Že ani aspoň v každom rade SMER-u nesedí jeden poslanec? Že tu sedí spravodajca, ktorý tu musí sedieť pri tomto zákone, sedíte tu vy, pani predsedajúca, lebo vediete túto schôdzu, a pán Podmanický, ktorý prišiel, to je, dá sa povedať, že v tejto chvíli opozícia je v prevahe. Ale smutné na tom je, že SMER tento návrh zákona ako mašinéria, ktorá je nastavená v prospech svojich finančných sponzorov, zahlasuje a odsúhlasí, ale tým občania Slovenskej republiky budú trpieť, pretože musia zaplatiť vyššie dane, vyššie odvody, lebo nešetríme tam, kde by sme skutočne mali, na finančných skupinách a darcoch SMER-u. Ďakujem.
V. Palko, minister vnútra SR: (2005-03-16):
Nová zákonná úprava problematiky vojnových hrobov má v plnom rozsahu nahradiť teraz platný, avšak vnútorne vecne protirečivý a terminologicky nepresný zákon o vojnových hroboch, ktorý bol prijatý pred tromi rokmi. Predložený návrh zákona predpokladá vplyv na štátny rozpočet od roku 2006 z dôvodu zvýšenia finančného príspevku na jeden vojnový hrob s cieľom priblížiť sa aspoň čiastočne objektívnemu štandardu potrebných výdavkov na jedno hrobové miesto a tým splniť záväzky vyplývajúce z príslušných medzinárodných zmlúv, ktorými je Slovenská republika viazaná. Potrebné finančné prostriedky sa zabezpečia v rámci vládou schváleného rozpočtu sektora verejnej správy na roky 2005 až 2007. Prijatím navrhovanej právnej úpravy sa utvoria lepšie podmienky zabezpečovania starostlivosti o vojnové hroby nielen na území Slovenskej republiky, ale aj o slovenské vojnové hroby v zahraničí. Návrhy vyplývajúce zo spoločnej správy výborov spresňujú niektoré ustanovenia návrhu zákona a preto k nim nemám výhrady. Vzhľadom na uvedené skutočnosti odporúčam predložený návrh zákona podporiť. Ďakujem vám za pozornosť.
Danko, Andrej, predseda NR SR (2018-09-12):
Ďakujem. Na vystúpenie pána poslanca dve faktické. Uzatváram možnosť prihlásenia. Pán poslanec Hrnko.
Bugár, Béla, podpredseda NR SR (2017-04-06):
Nech sa páči, prezentujme sa a hlasujme. (Hlasovanie.) Prítomných 135 poslancov, za 101, proti 23, zdržalo sa 8, 3 nehlasovali. Konštatujem, že uznesenie bolo schválené. Nech sa páči, druhé.
Jurinová, Erika, podpredsedníčka NR SR (2014-01-28):
Ďakujem pekne, pán poslanec. Poprosím druhého prihláseného rečníka pána poslanca Galka. Nech sa páči.
V. Novotný, poslanec: (2004-05-21):
Jedna je záležitosť transformácie nemocníc na akciové spoločnosti. V poslaneckom klube SDKÚ sme o tom veľa diskutovali, že takto navrhnutá transformácia, celoplošná a pomerne legislatívne jednoduchá, by mohla do určitej miery viesť k ohrozeniu koncových nemocníc, o ktorých rozprávala pani poslankyňa Sabolová. A teraz sa pripájam k jej obavám a takisto budem v druhom čítaní navrhovať, aby aspoň jedna koncová nemocnica v každom samosprávnom kraji zostala príspevkovou štátnou organizáciou naďalej. A chcel by som ešte takisto sa pripojiť k názoru pani poslankyne Sabolovej vo vzťahu ku komorám. Hovorili sme o tom aj v poslaneckom klube SDKÚ, budeme v druhom čítaní navrhovať okrem 4 komôr, ktoré sú v zákone, vytvorenie piatej komory, nazvali sme ju pracovne komorou fyzioterapeutov, psychológov a biomedicínskych pracovníkov, samozrejme, s tým názvom možno narábať v druhom čítaní, pretože si myslím, že títo zdravotnícki zamestnanci by nemali ísť na živnosť, pretože to predstavuje obrovské riziko sledovania ich odbornosti, naopak, si myslím, že musia zostať regulovanými povolaniami, a nie živnosťami a komora im musí vydávať licenciu a VÚC následne povolenie. Takže z týchto dôvodov sa teda takisto pripájam k názoru pani poslankyne Sabolovej. Ďakujem.
Pellegrini, Peter, predseda NR SR (2015-10-06):
Poprosím o minútu ticha. (Minúta ticha.) Ďakujem pekne. Vážené panie poslankyne, vážení páni poslanci, dovoľte, aby som vám oznámil, že podľa čl. 102 ods. 1 písm. p) Ústavy Slovenskej republiky sa pán prezident Slovenskej republiky rozhodol vystúpiť v Národnej rade Slovenskej republiky počas rokovania tejto 54. schôdze Národnej rady Slovenskej republiky. Oznamujem vám, že pán prezident vystúpi v pléne zajtra v stredu 7. októbra o 14. hodine. Zároveň chcem požiadať predsedov poslaneckých klubov a členov politického grémia, že po skončení prejavu pána prezidenta zvolávam poslanecké grémium rozšírené. Takže, nech sa páči, aj vy, pán Poliačik, na ktorom pán prezident nás oboznámi so svojou požiadavkou alebo víziou zmeny ústavy, čo sa týka ukončenia mandátu sudcov. Takže aby sme mu vyšli v ústrety, pozývam vás, kolegovia, po jeho prejave na krátke stretnutie s ním, aby list, ktorý nám poslal, aj zdôvodnil. Zároveň si vás dovoľujem informovať, že som obdržal požiadavku poslancov na zvolanie ďalšej schôdze Národnej rady s jedným bodom programu, a to je, aby na tejto schôdzi bol v prvom čítaní prerokovaný návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch (tlač 1780). Konštatujem, že predmetná tlač 1780 je predložená v lehote, tak ako má byť predložená, a je nám k dispozícii viac ako 15 dní, a preto som sa rozhodol, že vyhoviem požiadavke podpísaných poslancov a zvolávam 55. schôdzu s týmto jediným bodom na stredu, zajtra, 7. októbra o 15.30. (Reakcia z pléna.) To je schôdza zvolaná s jedným bodom programu, ktorým sa nebude ani dopĺňať ani ničím iným meniť program, pretože je zvolaná pod takým paragrafom, ktorý nedovoľuje dopĺňať program. Samozrejme, o programe budeme hlasovať, tak ako štandardne sa má spraviť. Vážené panie poslankyne, vážení páni poslanci, budeme pokračovať hlasovaním o bode 147 schváleného programu, ktorým je prvé čítanie o návrhu poslancov Kaníka, Drobu, Kadúca na vydanie zákona, ktorým sa mení a dopĺňa Zákonník práce (tlač 1737). Pán poslanec Vörös, uvedie hlasovanie, nech sa páči. (Hlasovanie o návrhu poslancov Národnej rady Slovenskej republiky Ľudovíta Kaníka, Juraja Drobu a Miroslava Kadúca na vydanie zákona, ktorým sa mení a dopĺňa zákon č. 311/2001 Z. z. Zákonník práce, zákon č. 180/2014 Z. z. o podmienkach výkonu volebného práva a o zmene a doplnení niektorých zákonov a zákon č. 241/1993 Z. z. o štátnych sviatkoch, dňoch pracovného pokoja a pamätných dňoch a o zmene a doplnení niektorých zákonov , tlač 1737.)
Figeľ, Ján, podpredseda NR SR (2013-05-24):
Pán kolega, aj tak budeme pokračovať tým, že bude tá ústna časť pre rozpravu, tak ak sa zmestí do štyroch minút, môžeme to dokončiť alebo budeme pokračovať aj s vaším pokračujúcim alebo druhým dielom vystúpenia.
P. Hrušovský, podpredseda NR SR: (2001-09-20):
(Hlasovanie.) Prítomných 133, za návrh 48, proti 56, zdržalo sa 25, nehlasovali 4. Bod 1 sme neschválili.
Bugár, Béla, podpredseda NR SR (2010-11-30):
Nech sa páči, prezentujme sa hlasujme o návrhu pána poslanca Kollára. (Hlasovanie.) Prítomných 143 poslancov, za 78, proti 62, zdržal sa 1 a nehlasovali 2. Konštatujem, že tento pozmeňujúci návrh bol schválený. Nech sa páči.
J. Ivančo, poslanec: (2008-05-13):
Ďalším neprijateľným faktom je to, že vekové obmedzenie pre ľudí, ktorí by chceli pracovať s mládežou, je 30 rokov. Pritom práve mnohí ľudia nad 30 rokov aj dnes prídu pri svojej životnej filozofii na to, že chcú pracovať neformálne vo voľnom čase s mládežou, ale táto norma v podstate zastaví akúkoľvek aktivitu, pretože títo ľudia zistia, že nemajú absolvované vzdelávanie, nemajú odbornú spôsobilosť, a pritom majú vyštudované iné kvalitné vysoké školy alebo aj stredné školy. Podľa môjho názoru, pán minister, je to aj koniec dobrovoľníckej práce zahraničných osôb, pretože ja si neviem predstaviť, ako naplní zahraničná osoba § 2 písm. j), ak má takisto pre dobrovoľnícku prácu mať absolvovanú odbornú spôsobilosť. Ja sa pýtam, kedy ju vlastne absolvuje, keď on zo zahraničia príde, vykonáva tu dobrovoľnícku činnosť? Z tohto pohľadu musím povedať, že tento návrh pokladám za zbytočný a v podstate byrokratickými bariérami zastaví neformálnu prácu s mládežou.
Číž, Miroslav, podpredseda NR SR (2015-12-08):
Bohužiaľ, pán poslanec, čas uplynul. Slovo má pán poslanec Lipšic.
Poliačik, Martin, poslanec NR SR (2016-05-17):
Lucia, ja veľmi pekne ďakujem, že si vrátila tému tam, kde má byť, odhliadnuc od epizódy s pani bývalou ministerkou Tomanovou. Ja som presvedčený o tom, že keď sa niekde poruší zákon, tak sa nemá pozerať na to, že kto to je a koho je to bývalý kolega a kto sa ho zastane a nemá sa hneď vytvárať konšpirácia o nejakej organizovanej skupine odporu, má a v prvom rade pozerať na záujmy tých detí. A tam zákon hovorí celkom jednoznačne, dieťa v tomto veku nemá byť v detskom domove. Bodka. A teraz nie je relevantné, že či sa takéto porušovanie zákona deje aj v iných domovoch. Ak to tak je, tak to treba preskúmať a postupovať voči nim úplne rovnako. Pre mňa je len zarážajúce, že niekto, kto si hovorí detský ombudsman, viac energie venuje obhajobe vlastnej rodiny než tomu, aby upozorňoval na nedodržiavanie zákonov v detských domovoch, ktoré má vo svojej vlastnej pôsobnosti. To je prvá vec. Ale k tomu, čo bolo povedané k samotnej správe. Úplne súhlasím, že v oblasti odstraňovania segregácie, hlavne rómskych detí aj na východnom Slovensku, ako to hovoril kolega, je potrebné vykonať kopec práce a treba povedať, že tam je priestor, kde to má hlavne urobiť štát. To je ten, kto bol kontrolovaný zo strany verejnej ochrankyne práv, lebo tie školy samotné to nezvládnu, ony to nedajú. Tam treba oveľa viacej peňazí, tam treba oveľa viacej metodickej podpory. A, áno, treba začať aj terénnou a komunitnou prácou v predškolskom období s tými deťmi. To je úplná pravda.
G. Gál, poslanec: (2004-05-12):
Podľa § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu. Návrh zákona sa predkladá podľa plánu legislatívnych úloh vlády Slovenskej republiky na rok 2004. Je prioritou legislatívnych úloh ministerstva spravodlivosti. Obsahuje z formálnoprávnej stránky všetky náležitosti uvedené v § 67 a  § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrh zákona je zrejmý  účel navrhovanej úpravy. Dôvodová správa obsahuje vyjadrenie súladu vládneho návrhu zákona s Ústavou Slovenskej republiky, ústavných zákonmi a medzinárodnými zmluvami, ktorými je Slovenská republika viazaná, a s ostatnými zákonmi. Z dôvodovej správy vyplýva, že vládny návrh zákona nebude mať dopad na štátnym rozpočet, rozpočty obcí ani rozpočty vyšších územných celkov. Nebude mať dopad na životné prostredie, nebude mať dopad na zamestnanosť. Osobitná časť dôvodovej správy obsahuje odôvodnenie jednotlivých ustanovení vládneho návrhu zákona. Problematika návrhu zákona je upravená v práve Európskej únie, nie je upravená v práve Európskych spoločenstiev. Návrh zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení a svojou problematikou nepatrí ani medzi priority odporúčané v Bielej knihe, ani priority podľa národného programu pre prijatie acquis communautaire. Vychádzajúc z oprávnených, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 686 z 23. apríla 2004 podľa § 74 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory - Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 11. júna 2004 a v gestorskom výbore do 14. júna 2004. Pán predsedajúci, skončil som, prosím, otvorte rozpravu.
Šimečka, Michal, podpredseda NR SR (2024-01-16):
Ďakujem veľmi pekne. Ja budem teda iba krátko, ani nevyužijem tie dve minúty, lebo veď nikto nechce naťahovať čas. Ale veľmi rád by som povedal jednu vec. Keď som počúval pani, pani poslankyňu Mesterovú, ako vysvetľuje koaličným poslancom, aké je to neodborné, koľko chýb, ako to celé nevedia, aký je v tom chaos, tak som si musel spomenúť na predvolebnú kampaň, a teraz ospravedlním sa, že trochu budem si prihrievať stranícku polievočku, ale pamätám si na predvolebnú kampaň, kde nám politici SMER-u a politici HLAS-u hovorili, že Slovensko je v tak náročnej, zložitej situácii a dobe, že si nemôže dovoliť, aby sa moci chopili neskúsení ľudia, ktorí nemajú ani skúsenosť s parlamentom, ani s vládnutím, nevedia to uchopiť, nepoznajú tie inštitúcie, že je potreba tých skúsených technológov moci, ktorí sa v tom všetkom vyznajú a majú roky skúseností, ako to potom všetko pôjde dobre a ako sa zastaví ten chaos. A iba by som teraz chcel povedať, že sa veľmi teším na ďalšiu predvolebnú kampaň, ako budú toto isté hovoriť. (Potlesk.)
Danko, Andrej, predseda NR SR (2018-06-21):
Ďakujem. Na vystúpenie pani poslankyne dve faktické. Uzatváram možnosť prihlásenia. Pani poslankyňa Bašistová.
Číž, Miroslav, doterajší podpredseda NR SR (2010-07-08):
Pán poslanec Štefan Zelník.
Bugár, Béla, podpredseda NR SR (2016-09-22):
Nech sa páči, prezentujme sa a hlasujme. (Hlasovanie.) Prítomných 139, za 61, zdržalo sa 76, nehlasovali 2. Konštatujem, že návrh sme neschválili. Teraz pristúpime k hlasovaniu o písomných odpovediach členov vlády Slovenskej republiky na interpelácie poslancov (tlač 156). Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 27. júla 2016. Nech sa páči. Prezentujme sa a hlasujme. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 156.) (Hlasovanie.) Prítomných 135 poslancov, za 79, proti 3, zdržalo sa 52 poslancov, 1 nehlasoval. Konštatujem, že Národná rada zobrala na vedomie písomné odpovede členov vlády. Nasleduje hlasovanie o prvom čítaní o návrhu poslankyne Remišovej na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve (tlač 211), bod 51. Prosím teraz pána poslanca Gröhlinga, aby hlasovanie uviedol, nech sa páči. (Hlasovanie o návrhu poslankyne Národnej rady Slovenskej republiky Veroniky Remišovej na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 211.)
Hrušovský, Pavol, podpredseda NR SR (2010-09-09):
Prezentujme sa a hlasujme o návrhu zákona ako celku so schválenými pozmeňujúcimi a doplňujúcimi návrhmi. (Hlasovanie.) 146 prítomných, 78 za, 41 proti, 27 sa zdržalo. Konštatujem, že Národná rada Slovenskej republiky návrh zákona schválila. Poprosím teraz pána poslanca Procházku, a predsedu výboru ústavnoprávneho, aby predložil Národnej rade návrh uznesenia k návrhu volebného poriadku o voľbe kandidáta na vymenovanie za generálneho prokurátora Slovenskej republiky a o odvolávaní generálneho prokurátora Slovenskej republiky . Nech sa páči, pán poslanec.
J. Ivančo, poslanec: (2008-11-05):
K pánovi kolegovi Švidroňovi. Predložený návrh zo strany ministerstva školstva nielen transponuje sumy v korunách na eurá, ale aj, ako som to aj povedal, opravuje textovú chybu v § 90 ods. 11, a to úplne v záverečnej vete, keď tam dopĺňa, teda v tom predloženom návrhu k euru dopĺňa ešte slová „na odskúšaného žiaka“, pretože v tom zákone, čo sme schválili, ja som, pán kolega, dával pozmeňujúci návrh vtedy pri prerokovaní zákona, aby sa to odstránilo, to neprešlo, teraz sa táto chyba odstraňuje, nejde len o transpozíciu súm. K ďalšej veci. Som presvedčený, že po dvoch rokoch, keď sa sumy neopravovali, skutočne je čas teraz pred prijatím zákona o štátnom rozpočte dať učiteľom, ktorí vykonávajú počas týždňa náročnú prácu súvisiacu s ukončením štúdia, skutočne to, čo si zaslúžia. A som presvedčený o tom, a viem, že aj vy ste o tom presvedčený, pretože ste pôsobili v školstve, že práca učiteľa počas maturitnej skúšky je obzvlášť náročná. A som presvedčený aj o tom, že spoločnosť má tým učiteľom dať aj adekvátnu odmenu. Takže preto aj sa zvyšujú sumy odmien. A iná možnosť ako úprava zákona nie je, pretože je to § 90 ods. 11. Keby to bolo v nariadení ministra alebo v smernici ministerstva, tak to nerobíme v zákone, nerobíme to v parlamente. Ale tým, že je to v školskom zákone, iná možnosť ako pozmeňujúci návrh tu nie je. Ďakujem pekne.
Blaha, Ľuboš, podpredseda NR SR (2024-01-24):
Pán poslanec, už som vám to raz povedal, Národná rada zjavne nie je uznášaniaschopná, dáme o vašom návrhu hlasovať v prípade, keď bude... pri najbližšej možnej príležitosti. Pokiaľ máte s týmto problém, v jednom paragrafe sa píše, pozrite si rokovací poriadok, pri sporných situáciách rozhoduje predsedajúci, ktorým som teraz ja. Ak sa vám to nepáči (reakcia z pléna), sťažujte sa na lampárni. Ďakujem veľmi pekne. Takže poprosím teraz už do rozpravy pani poslankyňu Ireny... Irenu Bihariovú. Nech sa páči. Alebo som zle... teda pán poslanec Dej je na rade. Nech sa páči, pán poslanec Dej. Po pánovi poslancovi Dejovi, samozrejme, budete mať možnosť povedať svoje procedurálne návrhy. Nech sa páči, pán poslanec Dej. (Reakcie z pléna.) Pán poslanec Pročko, poprosím, kľud a správajte sa ako džentlmen a prestaňte vrieskať po pani poslankyni, pán Pročko, buďte taký láskavý... (reakcia z pléna) a nezvyšujte na ňu hlas. Ďakujem veľmi pekne. Pán poslanec Dej, páči sa.
Paška, Pavol, poslanec NR SR (2010-08-10):
Pán predsedajúci, dovoľte len vyjadriť nesúhlas. Je to veľmi neobvyklé a obzvlášť... (Prerušenie vystúpenia predsedajúcim.)
P. Miššík, poslanec: (2004-05-13):
Bezpochyby tento vládny návrh zákona je takým prvým krokom k tomu, aby sa zlepšila činnosť justície. Musím povedať, že ústavnoprávny výbor sa týmito otázkami zaoberal veľmi podrobne a niekoľkokrát. Dokonca sme boli aj na poslaneckom prieskume na Okresnom súde v Ružomberku, čo sa nakoniec pretavilo aj do pozmeňujúceho návrhu, ktorý bol prijatý v ústavnoprávnom výbore. Chcem trošku zareagovať na pána poslanca Béreša a povedať, že niekedy keď niekto veľmi veľa rozpráva na podporu nejakého návrhu, tak sa tam vyskytnú aj veci, ktoré potvrdia pravý opak. Preto ja budem hlasovať za to, aby okresný súd zostal v Senici. Ďalej by som chcel povedať, že ten pozmeňujúci návrh, tzv. veľký, ktorý sme prijali na ústavnoprávnom výbore, mal šancu, aby sme prijali celý tento vládny návrh zákona. Takže chcem povedať, že aj keď budú tu partikulárne záujmy a tento veľký pozmeňujúci návrh v svojich zásadách bude prijatý, tak budem hlasovať za návrh zákona ako celok. Ďakujem.
Milanová, Natália, poslankyňa NR SR (2019-03-29):
Ďakujem veľmi pekne za slovo, pán predsedajúci. Dámy a páni, tento návrh zákona som v podobnom znení predkladala pred komunálnymi voľbami, dnes stojíme opäť na prahu ďalších volieb, sú to voľby prezidentské, ktorý tento zákon síce neopravuje, ale téma ostáva rovnaká, pretože budeme zasahovať do, do zákona o volebnej kampani a politických stranách. Ja teraz len veľmi stručne, čo je cieľom tohto návrhu. Hlavným cieľom je umožniť vysielanie politickej reklamy počas komunálnych volieb a volieb do vyšších územných celkov, ktoré momentálne v právnej úprave absentuje. Druhým cieľom je upraviť postup pri vysielaní diskusných programov počas týchto volieb. A do tretice, to je novinka, ktorá vlastne minule, keď sa tento zákon predkladal, nebola, teraz je, stanovujeme podrobnejšie pravidlá pre činnosť poskytovateľov audiovizuálnej mediálnej služby na požiadanie počas volebnej kampane. Ďakujem veľmi pekne, viacej v rozprave, do ktorej sa hlásim ako prvá a jediná.
Kuffa, Štefan, poslanec NR SR (2015-03-17):
Ja smelo zahlasujem za návrh zákona a som za zrušenie kvóra v referende a nebál by som sa toho. A myslím si, že keď by bolo vyhlásené referendum a keď sa zozbiera 350-tisíc podpisov, mám tú najmenšiu obavu, že zúčastní sa na referende len desať ľudí. Určite to bude veľká skupina ľudí. Myslím si, že referendum je nástroj, kedy ľudia rozhodujú priamo o možno aj svojich otázkach, budúcnosti krajiny. A ja osobne som o tom priam presvedčený, že ľudia najmenej sa pomýlia. Ľudia sa najmenej pomýlia. Toho by som sa nebál. A toto, kolega Dodo, čo si hovoril, my v podstate máme v Ústave Slovenskej republiky zakotvené v čl. 97, že referendum sa môže konať v deň volieb Národnej rady Slovenskej republiky. Môže a nemusí. Teraz my to dávame, teda kolega to dáva tak, že by sa konalo v deň volieb do Národnej rady, hej. A referendum sa nemôže konať v období kratšom ako 90 dní pred voľbami do Národnej rady Slovenskej republiky. Aj toto máme, keď si to spomínal. Spomínané Švajčiarsko, áno, je to krajina, ktorá tú tradíciu má inú. Je naozaj zložitá, s tým súhlasím. Pretože tam na rozdiel od našej krajiny sú štyri úradné jazyky, to je nemčina, francúzština, taliančina, rétorománčina, aj vychádzajú z inej kultúry, inej tradície. Ale zas na druhej strane si myslím, že tých 350-tisíc podpisov, ktoré sa vyzbierajú v národe, päť a pol miliónov, teda päť miliónov, ktorým sme my, naša krajina, je dostatočný počet hlasov. A zas na druhej strane, aby sa na referendum, aby bolo platné, zúčastnilo milión stotisíc občanov, je to naozaj veľmi veľa, teda z oprávnených voličov. Myslím si, že to zrušenie kvóra toho referenda mnohé veci by poriešilo.
R. Madej, poslanec: (2004-02-03):
Ďakujem pekne.
Šeliga, Juraj, poslanec NR SR (2023-05-24):
Ďakujem pekne. Ondrej, však ty hovoríš v zmysle litery zákona. Ale ja si myslím, že politici majú proste ponúkať odpovede na otázky, ktoré ľudí trápia alebo ktoré by ich mohli trápiť. A pri ideálnom scenári, ktorý tu kreslíš, je, je ten, že tak prinajhoršom skončíme v rozpočtovom provizóriu. To sa tak javí, lebo... Alebo ešte druhý scenár je, že Národná rada zmení zákon o štátnom rozpočte na rok 2024 takým spôsobom, že to nebude vyrovnaný rozpočet. No ale tak ja neviem, čo bude po voľbách a akým spôsobom to bude alebo nebude fungovať, a možno to bude úplne ideálne fungovať. Akurát celý ten koncept podľa mňa tej vašej odpovede, ak to takto môžem zovšeobecno... zovšeobecnos... zovšeobecniť, zlyháva v tom, že však nejaké riešenia tu sú. Ale vy ani za jedno sa ako keby neprihovárate, že dobre, je tu dôvera, tam sú rôzne argumenty za, proti, potom je tu zákon o rozpočtovej zodpovednosti, ktorý sa dá nejako zmeniť, sadnúť si na to a povedať, že O. K., tak to vieme urobiť takto dočasne pre tento prípad a podobne, čo je odpoveď na túto otázku, ktorá tu je, že tam môže byť škrt niekoľko miliárd eur. A to je ako keby tá moja hlavná otázka a zároveň výhrada. A druhá vec, ktorá je a ktorá mi vadí, to poviem na rovinu, tento koncept akože úradníckej vlády. Ja tam nikoho nekritizujem, ale veď oni sú vláda, vláda Slovenskej republiky a ja ich vôbec nevidím v tejto debate. Však my nie sme akože prašiví alebo čo, že Národná rada hrozná. Veď normálne sa treba rozprávať. Nemusia sa, teraz tu prísť do pléna, ale však tam je nejaký dialóg, oni vládnu celej krajine, nie parlamentu. Každému jednému. A je to ich zodpovednosť. V momente, ako povedali prezidentke áno, idem do toho, tak vládnu mne, vládnu tebe a vládnu ľuďom na Orave aj na východe. A to znamená, že to súvisí s rozpočtom. Lebo mne to trošku príde, ako keby to bolo... (Prerušenie vystúpenia časomerom.)
P. Hrušovský, predseda NR SR: (2003-10-24):
(Hlasovanie.) Prítomných je 131 poslancov, za 61, proti 27, zdržalo sa 43. Neschválili sme návrh. Ďalší návrh.
Petro, František, poslanec NR SR (2013-05-15):
V rozprave nevystúpil žiadny poslanec. Preto vás prosím, pán predseda, dajte hlasovať o uznesení Národnej rady, ktorá tvorí súčasť spoločnej správy.
J. Chrbet, poslanec: (2007-09-19):
V čl. I v úvodnej vete sa za slová „v znení“ vkladá slovo „zákona“ a slová „zo dňa 23. 3. 2007“ sa nahrádzajú slovami „č. 193/2007 Z. z.“. Ide o legislatívnotechnickú úpravu ustanovenia. Po druhé. V čl. I bode 3 § 6 ods. 3 sa slová „prioritný investičný majetok“ nahrádzajú slovami „prioritným investičným majetkom“. V čl. I bodoch 3, 4 v poznámkach pod čiarou k odkazom 3h a 3r sa vypúšťajú slová „o správe majetku štátu“. V čl. I bode 5 v úvodnej vete sa slová „ktorý znie“ nahrádzajú slovami „ktorým vrátane nadpisu znie“. V čl. I bode 5 § 43a sa slová „zmluvy zaniknú“ nahrádzajú slovami „zmluvy strácajú platnosť“. V čl. I novom bode 7 za doterajší bod 6 sa vkladá nový bod 7, ktorý znie: „V § 41 ods. 2 sa na konci vypúšťa bodka a pripájajú sa slová „a na § 6 až § 6e“.“ A v čl. I za doterajší bod 6 sa vkladá nový bod 8, ktorý znie: „Slová „správca verejného prístavu vo všetkých tvaroch a v celom texte zákona“ sa nahrádzajú slovami „prevádzkovateľ verejného prístavu v príslušnom tvare“.“ Ďakujem.
Grendel, Gábor, podpredseda NR SR (2022-05-20):
Tak tri faktické poznámky. Pán poslanec Gyimesi ako prvý.
Danko, Andrej, predseda NR SR (2016-12-08):
Ďakujem, pani poslankyňa. Otváram rozpravu. Do rozpravy som nedostal; a dostal dve písomné prihlášky. Pán poslanec Dostál, pani poslankyňa Zimenová. Poprosím, pán poslane... (reakcia spravodajkyne), súčasne sa hlási pani spravodajkyňa Jurinová. Poprosím, pán poslanec Ondrej Dostál.
Hrnčiar Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 116, za 33, proti 50, zdržalo sa 29, nehlasovali 4. Konštatujem, že tento pozmeňujúci návrh schválený nebol.
Radičová, Iveta, predsedníčka vlády SR (2011-06-30):
Vážený pán podpredseda Národnej rady, vážená Národná rada, vážení členovia vlády, dovoľte mi, aby som v znení rokovacieho poriadku ospravedlnila z dnešnej hodiny otázok neprítomného podpredsedu vlády a ministra financií pána Ivana Mikloša, ktorý je na zahraničnej pracovnej ceste v Paríži, zastúpi ho ministerka spravodlivosti pani Žitňanská. A dovoľte mi ospravedlniť pána podpredsedu vlády Chmela, ktorý je na služobnej ceste, zastúpi ho minister pôdohospodárstva pán Simon. Ďakujem veľmi pekne.
Zmajkovičová, Renáta, podpredsedníčka NR SR (2012-12-14):
Pán poslanec Brocka.
Figeľ, Ján, podpredseda NR SR (2015-02-04):
Nech sa páči, Róbert Puci.
I. Štefanec, poslanec: (2010-02-11):
Mrzí ma takisto skutočnosť, že v tomto zákone vláda vlastne tretíkrát odmietla predĺženie podpory v nezamestnanosti. Prvýkrát odmietla náš návrh na predĺženie podpory na 12 mesiacov, druhýkrát, keď sme to chceli na 8 mesiacov a tretíkrát, keď to sama vláda nepredložila v tomto zákone, ako pôvodne avizovala. To je najlepší dôkaz, že tie opatrenia sú nedostatočné. Ďakujem.
P. Prokopovič, minister dopravy, pôšt a telekomunikácií SR: (2006-04-20):
Vážená pani poslankyňa, o stanovisko k vašim otázkam som požiadal priamo poskytovateľa univerzálnej služby Slovenskú poštu a odpoveď som dostal priamo od generálneho riaditeľa pána Ing. Ptačina, z ktorej je zrejmé, že Slovenská pošta sa skutočne zaoberá vážnym riešením situácie v poskytovaní poštových služieb aj v Malackách. Rokovania regionálneho poštového centra Dunajská Streda s Mestským úradom Malacky prebiehajú už od minulého roku. Keďže si Slovenská pošta plne uvedomuje, že vzhľadom na hustotu osídlenia a dopyt obyvateľov mesta Malacky po poštových službách, je potrebné nájsť vhodné priestory na prevádzkovanie pošty, z tohto dôvodu požiadal riaditeľ Regionálneho poštového centra Dunajská Streda v novembri minulého roku Mestský úrad v Malackách o zabezpečenie vhodných priestorov na zriadenie novej pošty. Podľa predchádzajúcich rokovaní malo ísť o priestor veľkosti zhruba 50 m2 v objekte bývalej okresnej vojenskej správy, čo je absolútne nevyhovujúce pre činnosť pošty. Po ďalších spoločných rokovaniach boli Slovenskej pošte, a. s. ponúknuté priestory trochu väčšie, ktoré majú veľkosť zhruba 80 m2, t. j. zhruba 9x9 m plocha a mestské zastupiteľstvo aj odsúhlasilo nájom za rok v symbolickej výške 1 eura, čiže veľmi ústretový krok aj zo strany mesta. Avšak skutočne tie priestory nie sú ani na to vhodné a Slovenská pošta ich nepovažuje za vhodné na poskytovanie kvalitných služieb. Aby mohla byť v uvedených priestoroch zriadená pošta, je potrebné nielen dobudovať interiér, ale mať tam aj príjazdovú komunikáciu a zo statických dôvodov aj zosilniť strop. Všetky úpravy okrem interiéru, ktoré podľa odhadu Mestského úradu Malacky predstavujú 2 mil. korún, by malo financovať mesto Malacky. Slovenská pošta by mala zabezpečiť vybavenie priehradiek, kompletný interiér v zázemí pošty a všetky ostatné prevádzkové zariadenia – trezor, váhy, výpočtovú techniku a podobne v sume 1,5 až 2 mil. korún. Ponúkané priestory, tých 80 m2, sú navyše ponúkané priamo v obytnej zóne s hustotou cca 3 500 obyvateľov. Je potrebné riešiť aj otázku samostatného vstupu do pošty, pretože navrhnuté riešenie neposkytuje samostatný prevádzkový vchod, ktorý je dôležitý a nevyhnutný z hľadiska bezpečnosti ako prevádzky, tak aj zamestnancov pošty. Ja tu mám aj sfotografovanú situáciu, ktorú vám, samozrejme, poskytnem vám tento dokument, aby ste videli priamo, kde to je. S cieľom vyriešiť situáciu k spokojnosti obyvateľov mesta Malacky Slovenská pošta i naďalej hľadá na zriadenie novej pošty v Malackách vhodnejšie priestory. V súčasnosti sa overuje aj informácia o vybudovaní obchodného centra v Malackách, kde investor ráta aj s umiestnením pošty. V prípade potvrdenia tejto informácie by Slovenská pošta uprednostnila zriadenie pošty v tomto obchodnom centre. Čiže, súhlasím s vami, aj my máme informácie že mesto Malacky chce aktívne vstúpiť, aj vyčlenilo finančné prostriedky, len momentálne tie priestory, ktoré sme dostali, aj prvé, aj druhé sú nevyhovujúce z bezpečnostného, z technického hľadiska ani z pohľadu umiestnenia na to, aby tam pošta mohla byť zriadená.
Laurenčík, Milan, podpredseda NR SR (2021-11-03):
Pán poslanec Stančík, máte procedurálny návrh? Dúfam, že nechcete, aby to čítal ešte raz. Aha, pán poslanec Stančík tu nie je, takže nemá procedurálny návrh. V tejto chvíli, to bola písomná časť rozpravy, takže sa teraz pýtam, či sa hlási niekto do rozpravy ústne. Kľudne, máme čas. Končím možnosť prihlásiť sa do rozpravy. Prosím vás, ukážte to, aby sa každý pozrel, či je tam v zozname. Sme tam všetci, čo chcete byť? Konštatujem, že do rozpravy sa prihlásilo šestnásť pánov poslancov a paní poslankýň. Končím možnosť prihlásiť sa. Ako prvý vystúpi pán poslanec Milan Potocký, nech sa páči. Ešte pred tým, ako vám dám slovo, pán poslanec Kotleba, prosím, aby ste si nasadili rúško, resp. aby ste opustili sálu. Ďakujem za pochopenie. Nech sa páči, pán poslanec, máte slovo.
Matovič, Igor, poslanec NR SR (2014-07-11):
Pán predsedajúci, prosím, dajte hlasovať o tomto veľmi dôležitom zákone pre ľudí. Tak, povedal som všetko.
Huba, Mikuláš, poslanec NR SR (2014-12-04):
A vždy, keď chceme ten verejný záujem spochybniť nejakou naozaj dôležitou aktivitou, aby sa hľadali alternatívy a aby sa naozaj len v krajnom prípade ten verejný záujem na ochrane prírody relativizoval. Ale hovorím, je to na dlhšie a verím, že sa k tejto téme ešte niekedy vrátime. Ďakujem pekne.
Pročko, Jozef, poslanec NR SR (2023-12-13):
Pán Šimečka, hovorili ste o tom, že Európska únia vidí, čo sa tu deje, vidí, že sa tu ide lámať právo na Slovensku, že sa opäť vraciame do diktatúry Roberta Fica, kedy tu ovládal prokuratúru, súdy a súdnictvo, kedy obvinení, obvinení ľudia boli prepúšťaní, kedy naozaj špeciálny prokurátor Kováčik robil to, čo mu Fico povedal. Ale Európska únia naozaj reaguje a pohrozila Slovensku, že keď sa toto bude diať, tak nebudeme mať výhody, aké máme. A nielen Európska únia. S týmto tu, čo sa tu deje, nesúhlasí, resp. aj Spojené štáty americké, kde Fico s prezidentom, bývalým, veľmi rád sa fotil, bol tam aj minister Kaliňák, bol tam aj, bol tam aj ďalší, ďalší predstavitelia SMER-u, ktorí sa hrdo fotili s Američanmi. Teraz Fico hrdo trčí súdruhovi Putinovi z rukáva, ale súdruh Putin ho má iba za takú ovečku. A Fico dobre vie, a vie to aj Pellegrini, že keď sa bude, že keď sa bude toto diať ďalej, tak tie peniaze nebudeme dostávať. No a agentúra Fitch nám preto znížila rating, lebo všetci vo svete dobre poznajú Fica, dobre poznajú, čo Fico robí. On darmo bude rozdávať darčeky prostredníctvom svojich poslancov. Darmo budú klamať. To, čo sa tu deje a naozaj zvyšovanie odvodov takým spôsobom, ako to robia, tak to Slovákom ublíži. Tí dôchodcovia, ktorí od Barteka dostávajú darčeky, tí si uvedomia, čo im Bartek robí.
Grendel, Gábor, podpredseda NR SR (2022-11-29):
(Zaznievanie gongu.) Vážené panie poslankyne, vážení páni poslanci, pokračujeme v rokovaní. Na 78. schôdzi Národnej rady budú overovateľmi poslanci Miloš Svrček a Richard Takáč. Náhradníkmi budú poslanci Monika Kavecká a Eduard Kočiš. Na dnešnom rokovacom dni o ospravedlnenie požiadala pani poslankyňa Jana Žitňanská. Návrh programu schôdze vám bol rozdaný, je označený na prednej strane ako nové znenie. (Reakcie z pléna. Predsedajúci prijal telefón na internej linke.) Ospravedlňujem sa, mal som za to, že to dostali už všetci poslanci. Kým ho všetci poslanci nebudú mať fyzicky v rukách, neotvorím schôdzu. Takže prerušujem schôdzu o ďalších 10 minút. (Prestávka.)
Laššáková, Jana, podpredsedníčka NR SR (2013-05-24):
Chcete reagovať, pán poslanec? Áno. Nech sa páči.
Podmanický, Ján, poslanec NR SR (2015-03-24):
Ďakujem za slovo. Ja chcem tiež pripomenúť schôdzu výboru pre sociálne veci o 12.30 hodine v miestnosti výboru.
Blanár, Juraj, podpredseda NR SR (2023-06-13):
Ďalší s faktickou poznámkou pán poslanec Marek Antal.
Andrejuvová, Anna, poslankyňa NR SR (2021-11-09):
Ďakujem pekne, pán predsedajúci. Ja možno iba dve poznámky. Prvá z nich je, ak by bol schválený náš návrh zákona o konkrétnej pomoci tehotným ženám, tak lekárka by dala tejto mladej žene do ruky informácie, aké má možnosti. A je mi ľúto tejto dámy, že musela podstúpiť niečo veľmi zlé, ako sme sa všetci zhodli na potratoch, v živote. Ale ak by bol schválený náš návrh zákona, tie informácie dostane, ako dostane finančnú, materiálnu, psychologickú pomoc. A opäť opakujem, my hovoríme o konkrétnej pomoci tehotným ženám, nie o interrupciách. Ďakujem.
M. Číž, podpredseda NR SR: (2008-11-05):
Otváram rozpravu. Nedostal som žiadnu písomnú prihlášku. Preto sa pýtam, kto sa do rozpravy hlási ústne. Zdá sa že nikto, preto uzatváram možnosť podania ústnych prihlášok do rozpravy. Vyhlasujem rozpravu za skončenú. Chcú zaujať stanovisko pán minister, pán spravodajca. Nechcú. Ďakujem. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov . Vládny návrh zákona má číslo 746 ako parlamentná tlač a spoločná správa výborov má číslo 746a. Pán minister kultúry Marek Maďarič, máte slovo. Prosím vás odôvodnite tento vládny návrh zákona.
Nemky, Martin, poslanec NR SR (2018-11-27):
Pán predsedajúci, dajte, prosím, hlasovať o zákone ako celku.
Adamčík, Eduard, poslanec NR SR (2019-10-15):
Pán predsedajúci, dajte hlasovať o návrhu ako o celku s odporúčaním gestorského výboru schváliť.
A. Belousovová, podpredsedníčka NR SR: (2008-05-16):
A slovo má pani poslankyňa Žitňanská, nech sa páči.
Šeliga, Juraj, podpredseda NR SR (2020-10-20):
Pán poslanec Kéry.
M. Číž, podpredseda NR SR: (2006-12-07):
Pán Szigeti László je prítomný, nech sa páči. Pripraví sa pán poslanec Palko.
Laššáková, Jana, podpredsedníčka NR SR (2014-02-04):
Na vystúpenie pána poslanca šiesti páni poslanci s faktickými poznámkami, páni poslanci Martvoň, Vitteková, Kuffa, Hlina, Hufková a Kučerová. Končím možnosť prihlásiť sa s faktickými poznámkami. Nech sa páči, pán poslanec Martvoň.
P. Paška, predseda NR SR: (2007-09-24):
I. Šramko, guvernér Národnej banky Slovenska: Ďakujem pekne za tú otázku. Je to trošku prekvapenie, že v takomto pléne mám hovoriť. Národná banka Slovenska prezentovala svoje pripomienky k novele zákona. Boli pomerne rozsiahle, mali sme šancu o nich diskutovať s ministerstvom financií. Vláda rozhodla takým spôsobom, akým rozhodla. To znamená, neviem, či to chceme detailne rozoberať. Tie pripomienky boli prezentované pomerne presne aj v médiách. Sú prístupné, takže neviem, či má zmysel, aby sme znovu začali diskutovať o týchto veciach.
J. Rydlo, poslanec: (2009-04-24):
Skrátka a jasne, chcem povedať, že toto uvažovanie v našom parlamente nemá v žiadnom prípade za cieľ obmedziť  diskutovanie o eticko-historickom dopade šoa. Ten zostáva jednou zo základných udalostí spoločnej historickej kultúry všetkých európskych krajín. Chcem len zdôrazniť riziko, že exces pamäti sa môže stať pascou pre tých, čo pracujú za mier a prekonávajú antagonizmy a strach z minulosti aj z tej nedávnej. (Prerušenie vystúpenia časomierou.)
Sulík, Richard, predseda NR SR (2011-03-25):
Ďakujem pekne. S faktickou poznámkou sa neprihlásil žiaden rečník. Uzatváram možnosť a vyhlasujem rozpravu za skončenú. Chce k rozprave zaujať stanovisko navrhovateľ? (Reakcia navrhovateľa: „Krátko.“) Krátko. Nech sa páči.
Gašpar, Tibor, poslanec NR SR (2024-02-08):
Budeme hlasovať o bode 35 druhého pozmeňujúceho návrhu poslanca Galka.
Hlina, Alojz, poslanec NR SR (2013-03-19):
Ďakujem veľmi pekne. Ja len chcem doplniť pána kolegu, lebo asi mu to ušlo, ale mne to príde, že naozaj to je potrebné a obzvlášť aj pri tomto zákone o službách zamestnanosti, ako by sa ešte dalo, alebo aké sú možnosti. No sú. Pán Petranský nám to jasne ukázal. Proste to sú úplne úchvatné veci, čo sa dajú v zmysle vašich zákonov robiť. V Ústave pamäti národa máme tri odborové, štyri dokonca odborové organizácie. To je, to je, to je úžas. To je, ja, ja to stále hovorím, nás si ešte nevšimli v tej Európe, my naozaj, my ešte spravíme dieru. Naozaj, my ešte ukážeme celému svetu, čo sme tu zač. V zmysle vašich zákonov pracujú tí ľudia a udržiavajú si zamestnanosť. (So smiechom.) Zákon, úplne krásne. To sú, to je smiech cez plač. ÚPN by malo byť, to som niekde tam čítal, že svedomím národa. Ono to vlastne asi je aj pravdou, že to ÚPN je naším svedomím, keď tam sú takí ľudia a toto tam stvárajú, ale idú v lajne, pán minister, pardon, ale teda, reagujem teda na predrečníka, že idú v lajne zákonov, ktoré tu úplne ľavou zadnou, nemihneme brvou, ideme ako šrauby. Normálne ako namastený stroj, úplne krásny, krásny šrotovník, čo tam hodíte, ide, a to máte výsledky. To sú výsledky. To je úplný úžas, úžas. Ďakujem.
Laššáková, Jana, podpredsedníčka NR SR (2013-05-28):
Pán poslanec Matovič. Nech sa páči.
M. Číž, podpredseda NR SR: (2008-04-02):
Diskutovali sme otázku prerušenia, neprerušenia diskusie o školskom zákone, ale vzhľadom na situáciu, ktorá tu je, ak dovolíte, ten zákon by nemal byť veľmi dlhý, takže by som pokračoval v zmysle schváleného programu, tak ako sme si ho schválili na začiatku schôdze. Takže dovoľte mi aspoň niekoľko nevyhnutných procedúr. Predovšetkým vám musím  oznámiť neúčasť na 20. schôdzi dnešného dňa 2. apríla. O ospravedlnenie neúčasti na dnešnom rokovaní 20. schôdze požiadali poslanci Gál, Korba, Slota a Štefan Zelník. Takže, vážené kolegyne, kolegovia, pristúpime k druhému čítaniu o vládnom   návrhu zákona, ktorým sa  mení   a   dopĺňa    zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov a o zmene a doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov (tlač 514). Spoločnú správu výborov máme ako tlač 514a. Pán minister Počiatek, prosím, odôvodnite vládny návrh zákona.
M. Číž, podpredseda NR SR: (2006-12-13):
(Hlasovanie.) Prítomných 138 poslancov, za 137 poslancov, zdržal sa 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Ďalší návrh, pán spravodajca.